Åse Ombustvedt

Åse Lisbeth Ombustvedt (født 1963) er en norsk barnebokforfatter og lærer, som bor på Jeløya i Moss. 

Hun var nominert til Nordisk Råds barne- og ungdomslitteraturpris 2020 for Når er jeg gammel nok til å skyte faren min? (Ena forlag, 2019), illustrert av Marianne Gretteberg Engedal.

Åse Ombustvedt har gått på Skrivekunst-akademiet i Hordaland og er elev ved Norsk barnebokinstitutts masterstudium i barne- og ungdomslitterær skrivekunst og formidling. Hun arbeider som lærer i ungdomsskolen.

Forfatterskap 
 Lillebror er ny som månen, bildebok, 2020
 Når er jeg gammel nok til å skyte faren min?, dikt for ungdom, 2019
 Jo og Gjedda, illustrert barnebok, 2010
 Mossekvinner : en kompliment til deres innsats, flid og gode forstand!. 3 (medforf.), 1998
 Maja og mørket, illustrert barnebok, 1995

Referanser 

Norske barnebokforfattere
Norske lærere